ඒ අවුරත් (1940),බහේන් (1941) සහ රොටී (1942) එම චිත්‍රපට ත්‍රිත්වයයි.පසු කලක ඉන්දියානු සිනමාවේ සදාකාලික විශිෂ්ට චිත්‍රපටයක් ලෙස සිනමාවට නැගුණ මදර් ඉන්ඩියා යනු අවුරත් චිත්‍රපටයේ ම ප්‍රති නිර්මාණයකි.අවුරත් චිත්‍රපටය සඳහා මුල් අදහස ලබා ගෙන ඇත්තේ පර්ල් එස්.බක් ගේ ද ගුඩ් අර්ත් නවකතාවෙනි.වූයේය.මේ චිත්‍රපටය අතිශය ජනප්‍රියත්වයට පත් වූවා පමනක් නොව ඒ සමග අති විශාල විචාරක ප්‍රසාදයක් ද මෙහෙබුබ් ට ළඟා කර දුන්නේය.අවුරත් චිත්‍රපටයේ ප්‍රධාන චරිතය රඟපෑ සර්දාර් අක්තාර් ගේ රංගනය ද ඉතා විශිෂ්ට එකකි.සමාජ සිද්ධීන් හරහා ඉන්දියානු ජන ජීවිතයේ නිළ ඇල්ලීමට මේ මුල් චිත්‍රපට ත්‍රිත්වයේ දී ම මෙහෙබුබ් වග බලා ගත්තේය.මේ චිත්‍රපට සියල්ල සමාජ විග්‍රහයන් වූයේය.එමෙන්ම විලාසයෙන් සම්ප්‍රදායික ඉන්දියානු සිනමා ගති ලක්ෂණ එහි ගැබ් වූව ද ගැඹුරු සිනමා ප්‍රවේශයක් එයට ලබා දීමට මෙහෙබුබ් සමත් විය.එහෙත් මේ වනවිට නැෂනල් පික්චර්ස් පාලනාධිකාරිය සහ මෙහබුබ් අතර මත ගැටුම් බහුල විය.එහි ප්‍රතිඵලය වූයේ තමන්ගේම චිත්‍රපට සමාගමක් ඇරඹීමට මෙහෙබුබ් එයින් ඉවත් ව යෑමයි.ඔහු ඉන්දියානු කොමියුනිස්ට් පක්ෂයේ සාමාජිකයෙක් හෝ ඉන්දියානු මහජන නාට්‍ය සංවිධානයේ (.ඪ.න.බ.ච) සාමාජිකයකු නොවුව ද මෙහෙබුබ් සිය සමාගමේ සළකුණ ලෙස භාවිතා කළේ දෑකෑත්ත සහ මිටිය යි.මෙහෙබුබ් සමාගමේ චිත්‍රාගාරය 1952 වසරේ ඉදිවුණ අතර හියුමාන්,අන්මොල් ගාධි,එලන්,අනෝකි ආදා,අන්දාස්,ආන්,අමර්,මදර් ඉන්ඩියා සන් ඔෆ් ඉන්ඩියා යන චිත්‍රපට නිර්මාණය කරන ලද්දේ එමගිනි.මෙහෙබුබ් විසින් නිර්මාණය කරන ලද මදර් ඉන්ඩියා තරම් ජනප්‍රිය චිත්‍රපටයක් හින්දි සිනමා ඉතිහාසයේ බිහි වූයේ නැත.වර්තමානයේ කොපමණ චිත්‍රපට මුදල් ඉපැයීම අතින් ඉහල අගයක් ගත්ත ද එදා ප්‍රවේශ පත්‍ර මිළ හා ඉන්දියානු සිනමා වෙළඳ පොල හා සසඳද්දී මදර් ඉන්ඩියා ලැබූ ආදායම ඒ එකක් හෝ සමග සැසඳීම යුක්ති සහගත නොවේ.